பெண் இடையீட்டின் வந்த வானரர் இராமன் பேரை எண்ணிடை உற்ற காலத்து, இறகு பெற்று எழுதி"' என்றான். 56 சம்பாதி இராவணன் இலங்கையில் சீதையைச் சிறைவைத்துள்ளதை தெரிவித்தல் என்றலும், இராமன் தன்னை ஏத்தினர் இறைஞ்சி, 'எந்தாய்! "புன் தொழில் அரக்கன் மற்று அத் தேவியைக் கொண்டு போந்தான், தென் திசை" என்ன உன்னித் தேடியே வந்தும்' என்றார்; 'நன்று நீர் வருந்தல் வேண்டா; நான் இது நவில்வென்' என்றான். 57 'பாகு ஒன்று குதலையாளைப் பாதக அரக்கன் பற்றிப்